«Հնարավոր է` ըստ հաշմանդամության աստիճանի համապատասխան սպորտաձեւ ընտրել։ Որեւէ բացառություն չկա։ Օրինակ` բազկամարտի ժամանակ կարող են մասնակցել եւ լսողական, եւ տեսողական խնդիրներ ունեցող անձինք։ Աուտիզմ կամ այլ խնդիրներ ունեցող անձինք եւս կարող են հաճախել մարզասրահ։ Այդ նպատակով հանդիպել եմ Հայաստանի Ֆիզիկական կուլտուրայի եւ սպորտի պետական ինստիտուտի Ադապտիվ ֆիզիկուլտուրայի ամբիոնի վարիչի հետ: Նա համաձայնվել է համագործակցել. անհրաժեշտության դեպքում իրենց ամբիոնի բժիշկները կարող են գալ մարզասրահ, բուժզննում անցկացնել, տեսնել` ի՞նչ խնդիր ունի տվյալ անձը, կարելի՞ է արդյոք նրան ֆիզիկական այս կամ այն ծանրաբեռնվածությունը, թե ոչ»,- վստահեցնում է Սարգիս Ստեփանյանը։